Diari Oficial de la Generalitat Valenciana


Sumari del DOGV 6946, del 18-01-2013 (2013/464)

ORDE 1/2013, de 7 gener, de la Conselleria d'Economia, Indústria, Turisme i Ocupació, per la qual es regulen els preus públics per la venda de determinades publicacions.
-------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/01/07/1/dof/vci/html**

### Dades del document

Número de DOGV
:   6946

Data del DOGV
:   18-01-2013

Secció del DOGV
:   I. DISPOSICIONS GENERALS

Número del document
:   2013/464


Data del document
:   07-01-2013

Organisme emissor
:   Conselleria d'Economia, Indústria i Comerç

Tipus de document
:   Ordre

Descriptors 

:   * Conselleria d'Economia, Indústria, Turisme i Ocupació
    * legislació
    * publicació
    * llista de preus
    * preu autoritzat

ORDE 1/2013, de 7 gener, de la Conselleria d'Economia, Indústria, Turisme i Ocupació, per la qual es regulen els preus públics per la venda de determinades publicacions. [2013/464]  
El Decret 73/1991, de 13 de maig, del Consell de la Generalitat Valenciana, establix el règim general aplicable als preus públics de la Generalitat Valenciana, així com el procediment de fixació i aprovació de les seues quanties.  
Per la seua banda, el Decret 227/1991, de 9 de desembre, del Consell de la Generalitat Valenciana, establix la relació de béns, servicis i activitats susceptibles de ser retribuïts per mitjà de preus públics, entre els quals es troba la venda de publicacions de cada conselleria.  
  
Per tot això, segons el que establix l'article 28.e de la Llei 5/1983, de 30 de desembre, del Consell i l'article 3.2 del Decret 73/1991, del Consell, després de l'elaboració de la memòria economicofinancera, de la qual es desprén que els preus proposats cobrixen el cost de l'entrega de béns que amb estos es remunera, i a la vista de l'informe favorable de la Direcció General de Tributs de la Conselleria d'Hisenda i Administració Pública,  
  
  
ORDENE  
  
Article 1. Objecte  
La present orde té com a objecte la regulació del règim jurídic aplicable als preus públics que ha de percebre la Conselleria d'Economia, Indústria, Turisme i Ocupació, per la venda de les publicacions que es relacionen en l'article 4 d'esta orde.  
  
Article 2. Pressupost de pagament  
Constituïx el pressupost de pagament dels preus públics objecte de la present orde, l'adquisició per mitjà de preu públic de les publicacions a què fa referència l'article anterior.  
  
Article 3. Obligats al pagament  
Són subjectes obligats al pagament dels preus públics regulats en la present orde els adquirents de les publicacions a què es referix l'article següent.  
  
Article 4. Quanties  
1. Els preus públics objecte de la present orde s'exigiran d'acord amb el que disposa el quadro següent:  
  
Publicació Preu unitari (euros)  
  
Guia Green Commerce: compromiso   
para la minimización del impacto   
ambiental de pequeño comercio   
(versions en castellà e anglés) 9,62 €  
  
  
2. Als preus públics a què es referix l'apartat anterior s'aplicarà el tipus de l'impost sobre el valor afegit vigent en el moment d'efectuar-se la venda de les publicacions.  
  
Article 5. Exigibilitat i pagament  
L'obligació del pagament dels preus públics regulats en la present orde naixerà quan s'adquirisquen les publicacions a què al·ludix l'article anterior. No obstant això, en el supòsit de comandes per correu, telefòniques o per qualssevol altres mitjans de comunicació, el preu s'exigirà per anticipat quan es formule la corresponent sol·licitud, per a la qual cosa es requerirà acreditar el pagament anticipat a l'entrega de les publicacions.  
  
  
  
DISPOSICIÓ FINAL  
  
La present orde entrarà en vigor l'endemà de ser publicada en el Diari Oficial de la Comunitat Valenciana.  
  
València, 7 de gener de 2013  
  
El conseller d'Economia, Indústria, Turisme i Ocupació,  
MÁXIMO BUCH TORRALVA


Còpia Permalink ELI